open-index/open-wikipedia-markdown huggingface dataset:
W-klasse trikk

**W-klassen** er de eldste trikkene på Melbournes trikkenettverk. Denne trikkeklassen er ansett som et kulturelt ikon for Melbourne og gjenværende trikker har blitt fredet av National Trust of Australia. I dag brukes trikken på gratis-/turistlinjen City Circle og som restaurantvogn for Colonial Tramcar Restaurant i Melbourne.

## Historikk

W-klassen ble innført i 1923 for å standardisere trikkene Melbourne and Metropolitan Tramways Board hadde overtatt fra private aktører.
De var bygget med dobbelt boggi, med reisverk av tre som viste seg å være en enkel og kraftig design. W-klassen var hovedtrikk i trikkenettet fra 1920-årene til 1980-årene. Totalt er det bygget 748 trikker av denne typen.

Det er flest av den opprinnelige **W2** varianten som ble forsterket med 120 **W5** trikker (også kjent som «Clyde») på slutten av 1930-tallet. W5 var bredere og med sterke motor, men var også kjent for å ha problemer med å gli i trafikken. Den neste varianten **W6** ble derimot godt mottatt av både passasjerer og ansatte og viste seg å være både rask, god gli i trafikken og komfortabel i forhold til tidligere varianter. **W7** var også populær blant passasjerene, den hadde Pneumatiske dører og bedre støtdemping.

I 1992 tok samferdselsministeren Alan Brown de siste W-klassetrikkene ut av bruk. Dette på grunn av at de nyere Z-klassetrikkene (som var blitt erstattet av A- og B-klassen) var tatt ut av bruk, mens rundt 200 W-klasse trikker fremdeles var i bruk. Dette viste seg å være upopulært blant bybefolkningen som følte at man fjernet et ikon fra bybildet. Derfor ble det vedtatt å beholde 53 W-klassetrikker for turister og i 1994 innførte man en gratisrute rundt sentrumsområdet (City Circle) med disse trikkene.

De rundt 150 gjenværende W-klassetrikkene befinner seg i opplag ved Newport Workshops. Det er ikke gjort noen beslutning på hva som skal gjøres med disse, men unntak av at det ikke er lov til å eksportere dem til utlandet. Likevel har myndighetene donert noen få trikker til utenlandske museer.

## I dag

I 2000 ble samtlige W-klassetrikker midlertidig tatt ut av bruk, på grunn av bremseproblemer. Speedometere ble installert, pantografen ble skiftet ut, trikkene fikk et nytt bremsesystem og fikk fartsbegrensing på 40&nbsp;km/t.  De første trikkene var tilbake i tjeneste i mai 2001 og resten fulgte i løpet av 2003.

Tilstanden på trikkene har blitt kritisert av fagforeningen, som i september 2008 forlagte at man forbedret vedlikeholdet. En Yarra Trams talsmann uttalte da at W-klassen var i henhold til vedlikeholdsstandarder, men at de trenger mer vedlikehold enn andre trikker, på grunn av trereisverket.

## W-klassen utenfor Melbourne

En del W-klassetrikker har blitt solgt til utlandet, blant annet fem trikker ble solgt til Seattle mellom 1978 og 1993 for å bli del av museumstrikkelinjen George Benson Waterfront Streetcar Line.

Dessuten er W-klassen i bruk i Dallas og Memphis og en modifisert W-klassetrikk som går på biodiesel er i bruk i Savannah.

I 2005 gav delstaten Victoria en restaurert trikk i bryllupsgave til det danske kronprinsparet Mary og Frederik.

## Referanser
Emma Igelström

**Emma Sofie Igelström** (født 6. mars 1980 i Karlshamn) er en svensk svømmer. Igelström har tatt fire VM-gull, tolv EM-gull, to EM-sølv og tre EM-bronser. Hennes beste år var i 2002, da hun under VM i Moskva tok to individuelle VM-gull, ett stafettgull, samt satte verdensrekord i alle tre løpene. Hun var også den første kvinnen i verden, som svømte 50&nbsp;m brystsvømming *(kortbane)* under 30&nbsp;sekunder.

Hun beskriver selv, i sin nylig utgitte bok, hvordan hun alt i ung alder kjempet mot spiseforstyrrelser, da hovedsakelig bulimi. Derfor tok hun en time-out fra svømmingen i mars 2004, for å ta del i en behandling på Löwenströmska sykehus, i Upplands Väsby. Etter sykdommen forsøkte hun å gjøre comback, men hadde ikke motivasjon til å fortsette. Hun la derfor opp sommeren 2005.

Igelström arbeider i dag innen bankverden, og er av og til ekspertkommentator for Radiosporten.

## Bibliografi
* Igelström tillsammans med Carina Olofsson: *Simmar-Emma: Min kamp mot bulimin*, 2006, ISBN 91-37-12895-7

## Referanser


## Eksterne lenker
*
King Creole (sang)

**«King Creole»** er en amerikansk rock and roll-sang, skrevet av Jerry Leiber og Mike Stoller, som ble gjort kjent av Elvis Presley. Den ble skrevet til filmen med samme navn.

Presley spilte sangen inn i Radio Recorders i Hollywood 23. januar 1958. Paramount-produsenter var Walter Scharf og Paul Kagan.

Den ble utgitt på EP-platen *King Creole Volume 1* (RCA Victor EPA 4319) i september 1958 samt på LP-platen *King Creole* (RCA Victor LPM 1884). Den kom på en andreplass på Billboard Top Pop Album-listen.

I Storbritannia ble «King Creole» utgitt på single. Den entret den britiske singlelisten 4. oktober 1958, lå der i seksten uker og fikk en annen plass som beste plassering.

I Norge lå den på VG-lista i tyve uker i 1958/1959, hvorav en tredjeplass i fem uker.

I 1959 inkluderte Cliff Richard den på LP-platen *Jack Good's Oh Boy!* (Parlophone PHC 1072).

Roald Stensby and his Rocking Dukes spilte den inn 30. oktober 1959. Den ble utgitt på EP-platen *King Roald at Jordal Amfi* (Odeon GEON&nbsp;40).

## «Bokreol» med Øystein Sunde

Øystein Sunde ga ut en norsk coverversjon med tittelen «Bokreol» i mars 1979 på Sundes musikkalbum *[[Hærtata hørt]]* (Philips 6317&nbsp;049). Sunde skrev selv den norske teksten hvis jeg-person treffer en dame som han flytter sammen med. Men plustelig drar hun sin vei og etterlater seg alle sine eiendeler unntatt sin bokreol. Hele poenget med teksten er uansett at titlene «King Creole» og «Bokreol» ligner fonetisk på hverandre. Det siste ble poengtert av Sunde selv da han og Kari Svendsen utgjorde et lag på musikklek programmet *[[Beat for beat]] den [[2. februar]] [[2001]]. På denne innspillingen deltok:

*Øystein Sunde: vokal, gitarer
*[[Bjørn Christiansen (musiker)|Bjørn Christiansen]]: gitar
*[[Iver Kleive]]: piano
*[[Svein Gundersen (1949)|Svein Gundersen]]: bass
*Per Ivar Johansen: trommer
*[[Fredrik Wibe]]: kor
*Rolf Wibe: kor

«Bokreol» ble utgitt [[2006]] på samlealbumet *Sundes verden – 52 av de aller beste*. Både tekst og noter til «Bokreol» ble publisert i notaboka  *Kjekkere å ha&ndash;2* i [[1992]].

Sunde fremførte «Bokreol» i NRK programmet *Øystein i fritt fall* (sendt 12. mai 1979). En annen rockesang som ble spilt, var «Turid-Guri» som var en fonetisk vri på «Tutti-Frutti». Sistnevnte sang ble også fremført i NRK programmet *En høggerlig tv-aften'' (sendt 21. februar 1987).
## Referanser
Oh My My

**Oh My My** er en single fra Ringo Starrs album, "Ringo". Den nådde nummer fem på U.S. Billboard charts, noe som gjør den en av de mest suksessfulle sangene i Starr's solokarriere. Sangen ble skrevet av Starr (kreditert under sitt ekte navn, Richard Starkey) og Vini Poncia, en av Ringos låtskriverpartnere på den tiden, som senere kom til å produsere rockebandet Kiss. Sangen har bakgrunnsvokaler gjort av Merry Clayton og Martha Reeves. Starr fremførte «Oh My My» med All Starr Bandet for 2008, for første gang på 34 år.

Ike & Tina Turner spilte sangen live flere ganger, blant annet på TV-showene; *Soul Train* i 1974 og *Don Kirshner's Rock Concert* i 1975.

## Eksterne lenker
*
Garigliano kjernekraftverk

**Garigliano kjernekraftverk** var et kjernekraftverk som produserte elektrisk kraft ved elven Garigliano i Campania i Sør-Italia. Det lå ved Sessa Aurunca i nærheten av Caserta, hovedstaden i provinsen Caserta. Utbyggingen av anlegget begynte i 1957, og 1. juni 1964 ble anleggets ene reaktor kommersielt satt igang. Utfasingen skjedde i 1982. En av årsakene til stengingen var for høye vedlikeholdskostnader.

Anlegget hadde en kokvannsreaktor (BWR) med en installert maksimal elektrisk effekt på 160 MW (brutto). Sammen med Latina kjernekraftverk, var anlegget det minste i Italia med tanke på installert effekt og samlet årsproduksjon. 

## Referanser


## Eksterne lenker
* Informasjon om anlegget på  International Nuclear Safety Center (INSC)
* Kjernekraftverket på world-nuclear.org 
* Detaljer på Nuclear Energy Agency
Surrey (Britisk Columbia)

**Surrey** er en by innenfor Metro Vancouver i Britisk Columbia, Canada. Med 423.935 innbyggere, er det den nest tettest befolkede kommunen i Metro Vancouver og den tolvte største i landet. Surrey ble grunnlagt i 1879 og fikk bystatus i 1993. Byen har en av de tre campusene til Simon Fraser University, og er betjent av Expobanen av SkyTrain.
## Referanser


## Eksterne lenker
*
Brooke Hanson

**Brooke Loise Hanson** (født 18. mars 1978 i Manly, New South Wales) er en tidligere australsk svømmer. Hun svømte de innledende heatene under 4x100&nbsp;m medley stafett, da Australia tok gullmedalje under sommer-OL 2004 i Athen. Hun har i tillegg fire individuelle gullmedaljer, og fem stafettgull fra verdensmesterskap i svømming.

Hanson har også blitt tildelt «Medal of the Order of Australia».

## Referanser


## Eksterne lenker
* 
*
Richmond (Britisk Columbia)

**Richmond** (uttalt /ˈrɪtʃmənd/) er en by i Metro Vancouver i Britisk Columbia, Canada. Den ligger mellom to forgreninger av elven Fraser. Den ligger sør for Vancouver og Burnaby, vest for New Westminster og nord for Delta. Byen hadde 186.628 innbyggere i 2007, som gjør den til den fjerde mest folkerike kommunen i Metro Vancouver, og den 25. mest folkerike i landet.

Kommunestatus ble gitt i 1879, og i 1990 fikk Richmond bystatus. I 2009 åpnet Canadabanen av t-banen SkyTrain til Richmond. I byen ligger også Vancouver internasjonale lufthavn.

## Eksterne lenker
*
Jade Edmistone

**Jade Edmistone** (født 6. februar 1982 i Brisbane, Australia) er en australsk svømmer som har blitt verdensmester i svømming fire ganger. Hun fikk sitt gjennombrudd i kortbane-VM 2004, der hun tok sølv på 50&nbsp;m og 100&nbsp;m brystsvømming. I det samme mesterskapet var hun også med på å vinne gull på 4x100&nbsp;m medley stafett for Australia.

Edmistone er også innehaver av verdensrekorden på 50&nbsp;m brystsvømming langbane med tiden 30.31, satt i et stevne i Melbourne i 2006.

## Referanser


## Eksterne lenker
*
Come Prima

**«Come Prima»** er en italiensk populærmusikksang med melodi av Vincenzo Di Paola og Sandro Taccani samt tekst av Mario Panzeri.

Den mest populære versjonen i Italia var med Tony Dallara (Antonio Lardea). Sangen ble også innspilt av The Marino Marini Quartet og Domenico Modugno. Alle disse innspillingene var fra 1958.

Melodien ble brukt til en franskspråklig sang «Tu me donnes», en slager for Dalida i 1959.

Den ble også anvendt til en engelskspråklig sang, «More Than Ever» (Tekst: Mary Bond). Den ble innspilt i Storbritannia av Malcolm Vaughan med The Michael Sammes Singers (HMV POP 538).  

Robert Earl og Eve Boswell gjorde også innspillinger i Storbritannia. 

En annen engelsk tekst med tittelen «For the First Time» (nærmere den italienske originaltittelen) ble innspilt av Polly Bergen i USA i 1958 (Columbia 41275). Denne versjonen ble også fremført av Mario Lanza i hans siste film *[[For the First Time]]* i 1959. Buck Ram skrev teksten. Andre utøvere som har spilt inn denne sangen er Dean Martin, The Platters, Tony Reno & The Sherwoods (1965) og Golpes Bajos i 1985.
## Listeplasseringer

## Norske versjoner
Juul Hansen og Ivar Hovden har skrevet norske tekster. Eldar Vågan og Jan Paulsen har skrevet en humoristisk norsk tekst på dialekt.

Vazelina Bilopphøggers' versjon inngikk også på 12" maxisinglen *Vazelina Bilopphøggers Maxi-[[medley (musikk)|medley]]* (Slagerfabrikken S12&nbsp;45009 (1984).

## Referanser
Lars Brunes

**Lars Brunes** (født 13. august 1939) var ordfører i Klepp kommune fra 1982 til 1987. Han representerer Høyre og hadde også vært varaordfører før han ble ordfører. 

Brunes er sivilingeniør fra NTH, bygg i 1964. Han hadde først praksis i et konsulentfirma i Kristiansand før han ble disponent i Sandnesfirmaet Block Berge Bygg, som startet i 1966. Brunes ble deretter disponent i G. Block Watne, yrkesbygg. I 1980 ble han direktør i Stavanger Spennbetong. Etter at han ble pensjonist, har han engasjert seg som daglig leder i et nystiftet selskap, Lokal Veiutvikling, og i Orstad Næringsutvikling. Han har også hatt ulike tillitsverv og vært styreformann i Brødrene Risa og president i Norges Betongindustriforbund. Han har også vært formann i Frøyland IL.

## Kilder
* *Lars Brunes 70 år*. Fødselsdagsomtale i Stavanger Aftenblad del 2 onsdag 12. august 2009 side 9.
Jessica Hardy

**Jessica Hardy** (født 1987) er en amerikansk svømmer, og innehaver av verdensrekorden på 50&nbsp;m brystvømming, kortbane, med tiden 29.58. Hun svømte også på det amerikanske laget som er innehaver av verdensrekorden på 4x100&nbsp;m medley stafett.

Under USAs uttak til OL i Beijing kvalifiserte Hardy seg for det amerikanske OL-laget. Et par uke senere, den 23. juli, fikk Hardy melding om at den andre av de tre prøvene fra uttaket var positiv for en lavt innhold av Clenbuterol; denne meldingen ble senere lekket til media.

Hennes advokat bekreftet den 24. juli 2008, at Hardys «A-» og «B-prøve» fra en test den 4. juli, kom var positive for clenbuterol, et forbudt stimulant. Det har blitt bemerket at den positive testen kom mellom to negative tester, hver i løpet av noen få dager før og etter det positive resultatet. Grunnet den korte halveringstiden av clenbuterol, holdt ikke hennes i retten da hun brukte det som et forsvar. Hardy hevdet hennes positive test var et resultat fra et forurenset kosttilskudd. Spesielt snakket hun om et pulverisert kosttilskudd, kalt Arginine Extreme, som hun blandet i drikkevannet.

Den 1. august 2008, etter en høring i det amerikanske anti-doping byrået (USADA), gikk USADA ut med en pressemelding som sa; «det amerikanske anti-doping byrået (USADA) meddeler i dag at den amerikanske svømmeren Jessica Hardy, fra Long Beach, California, testet positivt på det forbudte stoffet Clenbuterol, under uttaket til OL den 4. juli 2008. Hun har godtatt å trekke seg fra det amerikanske OL-laget i svømming til sommer-OL 2008, til det beste for laget.» 1. august 2008 trakk Hardy seg, offisielt og frivillig, fra OL-laget.

I Mai 2009 ble det annonsert at Hardy ville bli utestengt fra idretten i ett år for den positive testen.

## Referanser


## Eksterne lenker
* 
*
Coquitlam

**Coquitlam** (uttalt /koʊˈkwɪtləm/) er en by i Metro Vancouver i Britisk Columbia i Canada.  I 2011 hadde den  innbyggere. Coquitlam ble landkommune i 1891 og ble by i 1992.

Navnet kommer fra salish og er betegnelse for en liten rød laks.

Lokaltoget West Coast Express stopper i Coquitlam.

## Klima
Coquitlam har noe av det våteste været i Canada.

## Referanser


## Eksterne lenker
*
Mark Warnecke

**Mark Warnecke** (født 15. februar 1970 i Bochum) er en tidligere tysk svømmer, som i en alder av 35&nbsp;år vant gullmedalje på 50&nbsp;m brystsvømming under VM i 2005 i Montréal. Det gjorde ham til den eldste verdensmester i svømming siden 1971. Warnecke deltok i sitt første sommer-OL under lekene i Seoul i 1988, hvor han var med på laget som ble nr. fire på 4x100&nbsp;m medley stafett. Åtte år senere tok han bronsemedalje på 100&nbsp;m brystsvømming under lekene i Atlanta i 1996.

## Eksterne lenker
*
Ben Arous (guvernement)

**Ben Arous** er en av tjuefire guvernementer i Tunisia. Det ligger nord i landet, langs middelhavskysten.
Oleh Lisohor

**Oleh Volodymyrovytsj Lisohor** (ukrainsk: *Олег Володимирович Лісогор*, født 1979 i Brovary i Kyiv oblast) er en ukrainsk tidligere svømmer, som fra 1999 til 2008 tilhørte verdenseliten i brystsvømming. Han har syv individuelle VM-gull, 17 individueller EM-gull, samt to EM-gull på stafett. Han har i tillegg to individuelle EM-sølv, to individuelle VM-bronser, to individuelle EM-bronser, og en EM- og VM-bronse på stafett.

## Referanser


## Eksterne lenker
* 
*
Apparatsjik

**Apparatsjik** (fra russisk ) er en betegnelse på en parti- eller statsfunksjonær i Sovjetunionen. Apparatsjiker var partilojale byråkrater, og vanlige sovjetborgere forbandt dem gjerne med kameraderi og tankeløs autoritetstro. I vestlige land har begrepet blitt brukt i en slik nedsettende betydning.

## Referanser


## Se også
* Nomenklatura
Corpus Posadas-demningen

**Corpus Posadas-demningen** er en dam og vannkraftstasjon under bygging i elva Paraná i det nordlige Argentina, på elvegrensen med Paraguay. Byggingen ble igangsatt i 1982, og anlegget skal etter planen bli ferdigstilt i 2015. 

Vannkraftverket skal få installert vannkraftproduksjon på maksimalt 2&nbsp;880 MW. Årsproduksjonen blir da inntil ca. 19&nbsp;080 GWh (19,1 TWh). 

## Referanser
Phil Rogers

**Philip John Rogers** (født 1971) er en tidligere australsk svømmer, som deltok i tre etterfølgende OL for Australia, det første i Barcelona i 1992.

I sin olympiske debut, tok Rogers bronse på 100&nbsp;m brystsvømming, etterfulgt av bronse på 4x100&nbsp;m medley stafett i 1996. Under sitt siste OL, OL i Sydney, var han den eldste deltakeren på det australske svømmelandslaget, i en alder av 29 år. Under kortbane-VM i 1993 tok han gull på 100&nbsp;m brystsvømming, og under kortbane-VM i 1999 tok han gull på 200&nbsp;m brystsvømming. I tillegg har han to gullmedaljer på 4x100&nbsp;m medley stafett.

## Eksterne lenker
*
Corpus Christi-demningen

**Corpus Christi-demningen** er en to-nasjonal dam og vannkraftstasjon under bygging i elva Paraná i det nordlige Argentina (Provincia de Misiones), på grensen med Paraguay. Anlegget er fortsatt (2009) under bygging. 

Vannkraftverket skal få installert vannkraftproduksjon på maksimalt 3&nbsp;000 MW ved 30&nbsp;000 m³/s vannføring. Elektrisiteten skal etter planen eksporteres til Brasil.

Ovenfor denne, i samme elv, bygges Garabi-Roncador-demningen ut med ferdigstillelse i 2015. Dette vil redusere vannføringen i Corpus Christi-reservoaret.

## Se også
*Liste over verdens største vannkraftverk
Pati-demningen

** Pati-demningen** er en dam og vannkraftstasjon under bygging i elva Paraná i det nordlige Argentina (Provincia de Santa Fe), ved byen Reconquista. Anlegget er fortsatt (2009) under bygging. 

Vannkraftverket skal få installert vannkraftproduksjon på maksimalt 3&nbsp;300 MW ved 38&nbsp;000 m³/s vannføring. Det ventes at vannspeilet skal heves til 43 meter og reservoaret blir 300 km langt.
Garabi-Roncador-demningen

**Garabi-Roncador-demningen** er en grensedemning med vannkraftstasjon under bygging i elva Uruguay i det nordøstlige Argentina (provins Corrientes, på grensen til Brasil (provinsen Río Grande do Sul). Planleggingen har skjedd siden 1972, den første avtalen ble signert i 1981, og en ny prosjektbeskrivelse ble avklart så sent som i 2009. Byggearbeidene er estimert til 2011&ndash;15.

Utbyggingen er svært omstridt og er gjenstand for omfattende politiske forhandlinger mellom landene og protester fra borgergrupper. Striden handler blant annet om at reservoaret forrykker vannbalansen og kan skape lokal tørke nedenfor anlegget, noe som er vanlig i elveløpene i Argentina.

Demningen og hele reservoaret skal anlegges nedenfor sammenløpet av to elver: Iguaçú og Paraná. Nedenfor dette anlegget ligger Corpus Christi-demningen med omtrent like stor vannkraftkapasitet.

Det planlegges at anlegget gis en installert vannkraftproduksjon på  MW (4,7 TWh årlig) i *Garabí vannkraftstasjon*, og 800 MW (3,8 TWh årlig) i *Santa Maria vannkraftstasjon*. Årsproduksjonen kan altså i sum bli inntil 8,5 TWh. Demningen anlegges i provinsen Corrientes, men selve reservoaret vil i det alt vesentlige ligge nordover i den argentinske provinsen Misiones, og myndighetene her er også involvert i forhandlingene.

Reservoaret blir på inntil  hektar, eller 810 km². Det er også tale om to tilleggs-demninger som demmer opp henholdsvis 110 km² og 200 km².

## Se også
*Liste over verdens største vannkraftverk

## Eksterne lenker
* ''Argentina y Brasil ratifican acuerdos por Garabí''. Momarandu, 20. november 2007. Besøkt 8. februar 2012.
Don’t Fence Me In

**«Don't Fence Me In»** er en amerikansk populærmusikksang med melodi og tekst av Cole Porter.

Den ble opprinnelig skrevet i 1934 til filmmusikalen *Adios, Argentina*, som aldri ble produsert av 20th Century Fox.

«Don't Fence Me In» var basert på en tekst av poet og ingeniør ved Department of Highways i Helena, Montana, Robert (Bob) Fletcher. Cole Porter, som ble bedt av 20th Century Fox om å skrive en cowboysang til *Adios, Argentina* kjøpte diktet av Fletcher for $ 250. Porter bearbeidet Fletchers dikt og da sangen først ble publisert, ble Porter kreditert som eneste opphavsperson. Porter hadde ønsket å kreditere Fletcher som med-opphavsperson, men hans forlag ville ikke tillate det.

Etter at sangen ble populær engasjerte imidlertid Fletcher advokater som forhandlet frem en løsning om at han skulle krediteres som med-opphavsperson i kommende utgivelser.

Selv om «Don't Fence Me In» var én av de mest populære sangene i sin tid, hevdet Porter at det var hans minste favoritt blant hans komposisjoner.

Ti år senere, i 1944, gjenoopplivet Warner Brothers «Don't Fence Me In» for at Roy Rogers skulle fremføre den i filmen *[[Hollywood Canteen]]*.

Mange personer hørte sangen for første gang da Kate Smith introduserte den i sin radiosending 8. oktober 1944.

«Dont Fence Me In» ble dessuten innspilt av Bing Crosby og The Andrews Sisters i 1944. Crosby gikk inn i studioet 21. juni 1944 uten å ha hørt sangen på forhånd. Innen tredve minutter hadde han og The Andrews Sisters foretatt innspillingen, som senere solgte mer enn én million ekspemplarer og som lå øverst på Billboard-listen i åtte uker i 1944/1945.

Neste år, i 1945, ble den fremført som tittelsangen i en annen Roy Rogers-film, «Don't Fence Me In», hvor Dale Evans spilte en magasinreporter som kommer til Roy Rogers' og George «Gabby» Hayes' ranch for å granske historien om en legendarisk avdød revolvermann. Da det blir avslørt at Hayes egentlig er den antatt avdøde fredløse, må Rogers renvaske sitt navn. Rogers og Sons of the Pioneers finner også tid til å fremføre noen sanger, innbefattet tittelsangen til Cole Porter.

I 1946 brukte en filmbiografi om Cole Porter et klipp fra *Hollywood Canteen* med Rogers som fremfører «Don't Fence Me In».

David Byrne gjorde en coverinnspilling i 1990 av denne sangen for sitt tributtalbum til Cole Porter, *Red Hot to Blue*. Byrne fremførte også det han beskriver som en «brasiliansk» versjon under sin turné for *Grown Backwards*-abumet i 2004.

Lynn Anderson spilte inn «Don't Fence Me In» på stt album *Cowboy's Sweetheart* (1992).

Bob Hope fremførte sangen i en episode av The Muppet Show.

## Norsk versjon
Tola har skrevet en norsk tekst og Eldar Vågan har skrevet en humoristisk norsk tekst på dialekt. Tolas norske tittel er «Cowboy Kelly» (Én av personene i sangen heter på engelsk *Wildcat Kelly*). Vågans norske versjon heter «Slæpp fænsen inn».

### Innspillinger

## Referanser

* «Don't Fence Me In». *Spotlight*. Turner Classic Movies 2008. Turner Sports and Entertainment Digital Network http://www.tcm.com/thismonth/article.jsp?cid=161339
Delta (Britisk Columbia)

**Delta** er en kommune i Metro Vancouver in Britisk Columbia, Canada. Området ligger sør for Richmond, separert av elven Fraser og vest for Surray. I sør grenser kommunen til Point Roberts i USA og bukten Boundary Bay. Delta hadde 101.668 innbyggere i 2007, som fordelte seg på tre områder: Ladner, Tsawwassen og North Delta. 

I Tsawwassen ligger det gamle Tsawwassen Indian Reserve, et indianerreservat som bestod frem til 2009. Ved Tsawwassen er det to utstikkere; en er havn for lasteskip, mens den andre er fergeleie for BC Ferries. 

Kommunen ble grunnlagt i 1879.

## Eksterne lenker
*
Gabès (guvernement)

**Gabès** (tunisisk-arabisk: ولاية ڨابس‎ Wilāyat Gābis) er en av tjuefire guvernementer i Tunisia. Det ligger sentralt sør i landet, innerst i Gabèsbukten. Det dekker et område på 7166 km² og hadde i henhold til folketellingen i 2014 en befolkning på 374 300 innbyggere. Hovedstaden er Gabès.

## Referanser
Ihor Borysyk

**Ihor Borysyk** (ukrainsk Ігор Борисик; født 2. juni 1984 i Simferopol) er en ukrainsk svømmer. Han har en gullmedalje fra kortbane-VM i 2008, på 100&nbsp;m brystsvømming, og to gullmedaljer fra kortbane-EM i 2007 og 2008.

## Eksterne lenker
*
Itatí-Itacorá-demningen

** Itati-Itacora-demningen** er en vannkraftstasjon under bygging i elva Limay i Patagonia i det sørlige Argentina. Anlegget er fortsatt (2009) under utbygging, og skal etter planen få en installert vannkraftproduksjon på 1&nbsp;700 MW. Det blir den største vannkraftstasjonen i Patagonia, 40&nbsp;% kraftigere enn El Chocón-demningen i samme elv. Itati-Itacora blir den andre av i alt 5 demninger i elven Limay.
Patrik Isaksson

**Leif Patrik Isaksson** (født 8. april 1973 i Västerås) er en tidligere svensk svømmer. Isaksson har totalt seks gullmedaljer, fire sølvmedaljer og to bronsemedaljer i internasjonal sammenheng. Han deltok også i sommer-OL i 2000, hvor han ble nr. 26 på 100&nbsp;m brystsvømming.

## Eksterne lenker
*
Gafsa (guvernement)

**Gafsa** er en av tjuefire guvernementer i Tunisia. Det ligger sentralt midt i landet og grenser mot Algerie i vest.
Jendouba (guvernement)

**Jendouba** er et av tjuefire guvernementer i Tunisia. Det ligger nordvest i landet langs middelhavskysten og grenser til Algerie i vest.
Kairouan (guvernement)

**Kairouan** er en av tjuefire guvernementer i Tunisia. Det ligger sentralt nord i landet. Administrasjonssenteret Kairouan står på UNESCOs verdensarvliste. 

## Eksterne lenker
* Folketallsopplysninger
Roman Sludnov

**Roman Andrejevitsj Sludnov** (russisk: Роман Андреевич Слуднов; født 24. februar 1980 i Omsk) er en russisk svømmer som tok bronsemedalje på 100&nbsp;m brystsvømming under sommer-OL 2000 i Sydney. Sludnov var den første mannlige svømmer til å bryte den «magiske» grensen på 100&nbsp;m brystsvømming, da han svømte på 59.97, under det russiske mesterskapet i 2001.

## Referanser


## Eksterne lenker
*
BC Ferries

**British Columbia Ferry Services Inc.**, markedsført som **BC Ferries**, er et provins-eid fergeselskap som driver all bilferger på kysten av provinsen Britisk Columbia i Canada. Selskapet ble opprettet i 1960 for å tilby vesentlig bedre tjenester en de som var tilbudt av Black Ball Line og Canadian Pacific Railway. Etter opprettelsen ble BC Ferries det største fergeselskapet i Nord-Amerika, med 37 skip med kapasitet på 27,000 passasjerer som betjente 49 steder langs kysten.

Selskapet tilbyr ruter mellom fastlandet og Vancouver Island, og fra disse stedene til Gulf Islands. Driften er subsidiert av det canadiske transportdepartementet. Ferger som opererer på elver og innsjøer drives av andre selskaper.
## Eksterne lenker
*
Tara Kirk

**Tara Kirk** (født 12. juli 1982 i Bremerton, Washington) er en amerikansk svømmer. Hun satte kortbane-verdensrekord på 100&nbsp;m brystsvømming i 2004, da hun vant kvinnenes «NCAA Championships» for «Stanford University».

## Referanser


## Eksterne lenker
*
Samantha Riley

**Samantha Linette Riley** (født 1972) er en tidligere australsk svømmer som for mange er mest kjent for sitt forhold til Johann Olav Koss, på midten av 1990-tallet. Hun har i sin karriere vunnet fire individuelle VM-gull, og et stafettgull for Australia. I OL-sammenheng har hun en individuell sølvmedalje fra OL i Atlanta, og to individuelle bronsemedaljer fra OL i Barcelona og Atlanta

## Referanser


## Eksterne lenker
*
Latina kjernekraftverk

**Latina kjernekraftverk** (italiensk: *Centrale Nucleare di Borgo Sabotino*, også kjent som **Borgo Sabotino kjernekraftverk**) var et kjernekraftverk som produserte elektrisk kraft ved Borgo Sabotino i byen Latina, som er hovedstad i den italienske provinsen Latina. Byggingen av kraftverket begynte i 1960, og anlegget var ferdigstilt og klar til å settes igang 1. januar 1964. Anleggets ene reaktor var i kommersiell drift frem til 1. desember 1987, da Italias regjering til slutt vedtok å stenge anlegget som en direkte følge av Tsjernobylulykken som fant sted et år tidligere. 

Anlegget hadde én avansert gasskjølt reaktor (Advanced Gas-cooled Reactor, AGR) som hadde en installert maksimal elektrisk effekt på 160 MW (brutto). Sammen med Garigliano kjernekraftverk var anlegget det minste i Italia med tanke på installert effekt og samlet årsproduksjon.

## Referanser


## Eksterne lenker
* Kjernekraft i Italia på Uranium Information Centre
* Kjernekraft i Italia på world-nuclear.org 
* Latinareaktoren i drift, Ente Nazionale per l'Energia Elettrica (henviser til 13 siders PDF.)
Canadian Airlines

**Canadian Airlines International Ltd.**, markedsført som **Canadian Airlines**, var et canadisk flyselskap som fløy mellom 1987 og 2001. På høyden in 1996 var det landets nest største flyselskap med 163 fly og fraktet 11,9 millioner passasjerer til 160 destinasjoner til 17 land på 5 kontinenter, inkludert 105 destinasjoner innenriks.

Selskapet ble etablert etter en fusjon mellom Canadian Pacific Airlines, Eastern Provincial Airways, Nordair og Pacific Western Airlines. Det ny selskapet hadde hovedkontor i Calgary og hovedbaser ved Vancouver internasjonale lufthavn, Calgary internasjonale lufthavn, Toronto Pearson internasjonale lufthavn og Montréal Pierre Elliot Trudeau internasjonale lufthavn, nå Montréal-Pierre Elliott Trudeau internasjonale lufthavn. Fra 2000 var selskapet medlem av flyalliansen Oneworld. Canadian Regional Airlines var selskapets regionale flyselskap. I 2001 ble Canadian Airlines kjøpt av rivalen Air Canada, og de to selskapene fusjonerte.

## Referanser


## Eksterne lenker
* 
* Canadian Airlines på Airliners.net
Brattholmen skule

**Brattholmen skule** er en offentlig barneskole i Øygarden kommune i Vestland, beliggende sørvest på Litlesotra øst i kommunen. Skolen er blant kommunens større, og tar imot elever fra 1. til 7. trinn.

Skolens hovedmålform er nynorsk, men nynorskandelen blant elevene er synkende og ligger på 27% (2020).

## Referanser
Brattholmen

**Brattholmen** er et sted på øya Litlesotra i Øygarden kommune i Vestland. Stedet ligger på østsiden av Litlesotra rett overfor Alvøen, som ligger på bysiden av Raunefjorden.

Brattholmen er oppkalt etter holmen med samme navn, som ligger rett utenfor tettstedet. Like ved Brattholmen ligger det en stor flott sveitservilla bygget rundt 1880. Villaen ble benyttet av Bergen kommune som barnehjem for piker frem til andre verdenskrig, og som feriehjem for gutter etter krigen og helt frem til ca. 1970. Kaien på Brattholmen var i gamle dager et viktig knutepunkt med dampbåtforbindelse til Bergen og senere bilferge til Alvøen. I 1929 startet den første bussruten fra Møvik til Brattholmen, og i 1935 startet den første fergeruten fra Brattholmen til Alvøen, med MB «Sandsfjord», som kunne ta 3 biler. Bilfergen til Alvøen gikk i rute helt til Sotrabrua ble åpnet i 1972. I dag er det fortsatt butikk og bensin på kaien, og kaien er flittig besøkt av småbåter i sommersesongen. Området rundt Brattholmen har ganske tett småhusbebyggelse og har egen skole, Brattholmen skule.

## Se også
*Ferjesambandet Alvøen–Brattholmen

## Referanser
WHU – Otto Beisheim School of Management

**WHU – Otto Beisheim School of Management** er en privat handelshøyskole i Vallendar utenfor Koblenz i Tyskland. Universitetet ble etablert i 1984, og er en av landets best rangerte handelshøyskoler. Den har 557 bachelorstudenter, 211 Master of Science-studenter samt 77 MBA studenter. Skolen samarbeider med Kellogg School of Management ved Northwestern University i Chicago på MBA-programmet. Skolen har  AACSB-, FIBAA- å EQUIS-sertifisering.

## Referanser


## Eksterne lenker
*
Vallendar

**Vallendar** er en bykommune i distriktet Mayen-Koblenz i Rheinland-Pfalz i Tyskland. Kommunen ligger omtrent fire kilometer utenfor Koblenz, langs Rhinen. Byen er først og fremst en forstad for Koblenz dominert av boliger, men den huser også verdenssetet for den katolske ordenen Schönstatt og handelshøyskolen WHU – Otto Beisheim School of Management‎. I 2007 hadde Vallendar  innbyggere.

## Referanser


## Eksterne lenker
*
Montalto di Castro kjernekraftverk

**Montalto di Castro kjernekraftverk** (italiensk: *Centrale nucleare Montalto di Castro*) var et kjernekraftverk i kommunen Montalto di Castro i Italia. Det skulle i prinsippet bruke vann fra Tyrrenhavet som kjølemiddel. Byggingsprosjektet startet i 1974, men anleggets to reaktorer ble aldri satt i kommersiell drift. Byggingen var nesten ferdig i 1988, men da ble planen om å igangsette reaktorene skrinlagt. Grunnen til dette var at italienske myndigheter ble skremt av den katastrofale Tsjernobylulykken som hadde funnet sted to år tidligere. Regjeringen bestemte da å stenge alle kjernekraftverk i Italia. 

Anlegget hadde to kokvannsreaktorer (BWR) som tilsammen hadde en installert maksimal elektrisk effekt på 2 018 MW.  

## Referanser


## Eksterne lenker
* Bilde av anleggets ene falleferdige reaktorblokk
* Kjernekraft i Italia på UICs nettside
* Kjernekraft i Italia på world-nuclear.org
Liste over stortingsrepresentanter for Oslo 1945–

**Liste over stortingsrepresentanter for Oslo** omfatter alle som har representert Oslo valgdistrikt på Stortinget siden 1945. Den inkluderer alle faste representanter og alle som har møtt fast som vara for regjeringsmedlemmer eller for personer som har fått trådt ut av Stortinget (varig permisjon).

Listen omfatter også representanter fra Aker kommune valgt inn i 1945. Denne kommunen ble slått sammen med Oslo i 1948, altså i løpet av den første stortingsperioden etter andre verdenskrig.

Listen er sorterbar.

## Noter


## Kilder
* Stortingets oversikt over representanter
Storhamar 2 YA

**Storhamar 2 YA**, tidligere Storhamar Yngres, var et ishockeylag på seniornivå underordnet Storhamar Hockey og spilte fra 2019 til 2024 i 3. divisjon. De spiller sine hjemmekamper i CC Amfi. 

## Tabellen

## Historiene bak laget
Storhamar 2 YA, tidligere  Storhamar Yngres,  var rekruttlaget til Storhamar Dragons, som het Storhamar 2. Opprettet i 2006 hovedsakelig for å videre utvikle spillere i Storhamar systemet, slik at de som ikke hadde fått spilletid i GET-ligaen kunne spille i 1. divisjon og for å få opp spillere til GET-ligaen. Storhamar 2 spilte fra 2006 til 2012 i 1. divisjon.

Vinteren 2016 startet en gjeng tidligere Storhamar-spillere et hockey-lag som skulle opprinnelig hete «Hamar Vest Hockey» som eksisterte på 1990 og 2000-tallet. Men på grunn av økonomisk støtte ble det underordnet Storhamar Hockey for spillere rundt Hamar-område og fra andre aldersbestemte lag i Storhamar systemet, og som et rekruttlaget til A-laget som spilte starta i 2. divisjon fra 2016/17 sesong. Og de rykket opp igjen i 2018/2019 til 1. divisjon.  men styret i Storhamar YA trakk laget 1. divisjon og degraderte det til 3. divisjon og er nå et ishockeylag på seniornivå underordnet Storhamar Hockey og Storhamar IL. 

## Sesonger
*2006-2007 15.-plass 14 poeng Trygve Andreas Hillestad er poengkonge med 24 poeng 
*2007-2008 15.-plass 13 poeng Ørjan Mikkelsen  er poengkonge      
*2008-2009 15.-plass 13 poeng Ørjan Mikkelsen er poengkonge
*2009-2010 17.-plass 14 poeng Eirik Johansen er poengkonge med 25 poeng 
*2010-2011 Stilte ikke med lag
*2011-2012 17.-plass 11 poeng  Fredrik Christopher Arnesen er poengkonge med 32 poeng
*2012-2016 *Stilte ikke med lag*
*2016-2017 2.-plass i 2. divisjon
*2017-2018 2.-plass i 2. divisjon og kvalik
*2018-2019 8.-plass i 1. divisjon
*2019-2020 3.-plass med 18 poeng i 3. divisjon. Siste serierunde ble avlyst grunnet koronavirusutbruddet i 2019–2020. 
*2020-2021 stilte med lag, men 3. divisjon ble avlyst av Norges Ishockeyforbund grundet koronavirusutbruddet.
*2021-2022 1.-plass i 3. divisjon og seriemestere
*2022-2023 1.-plass i 3. divisjon og seriemestere
*2023-2024 6.-plass i 3. divisjon

## Trenere
*Tommy Larsen 2006-2007
*Ole Eskild Dahlstrøm 2007-2009
* Dan Ivar Karlsen 2009-10
*/ Mattias Livf 2011-2012
* Børre Østvang 2016-2018
* Martin Blakseth Huse 2018-2021
* Eirik Johansen 2021-2023
* Tobias Brustad 2023-2024

## Klubbrekorder
* Største seier: 4–10 over Lørenskog 2 i Lørenskog Ishall i 2010.
* Største tap:  2 – 17 mot Grüner Ishockey hjemme i Hamar OL-Amfi i 2012.
* Flest poeng André Paulsen (64) poeng.
* Flest mål Kristian Blystad 63 mål 	
* Flest asister Eirik Johansen 37 assister.
* Flest utvisninger Hermann Aarflot 287 minutter.
* Flest minuspoeng på en sesong Tobias Brustad 57 minuspoeng, 1. divisjon ishockey for menn 2018/19.

## Referanser
VM i friidrett 2009 – Spydkast menn

Øvelsen **Spydkast menn** ved **[[VM i friidrett 2009]]** ble avholdt på Olympiastadion i Berlin 21. og 23. august.

Andreas Thorkildsen representerte Norge og ble verdensmester.

__NOTOC__
## Rekorder

## Resultater
### Kvalifisering
Kvalifisering: Utøvere som klarte direktekvalifiseringkravet på 82,00 m eller utøverne med de 12 beste resultatene gikk til finalen.

}  || B ||align=left| Ignacio Guerra ||align=left|  ||  ||  ||  || ***'  ||align=left|Ikke noe gyldig resultat 
|-  
|   || B ||align=left| [[Tanel Laanmäe]] ||align=left|  || ||  ||  || ***'  || align=left|Ikke noe gyldig resultat  
|- 
|   || B ||align=left| Andrus Värnik ||align=left|  || || || ||  ||align=left| Startet ikke
|}

### Finale

## Eksterne lenker
Spydresultater IAAF Besøkt 26. august 2009
Suicide Note Pt. 1

«**Suicide Note Pt. I**» er en heavy metal-sang av Pantera fra albumet, *[[The Great Southern Trendkill]]*, utgitt i 1996. Sangen er muligens en av de mest eksperimentelle og annerledes sangene Pantera noensinne har spilt inn, da den inneholder en 12-strengers akustisk gitar og keyboard, og ingen el-gitar med distortion. Tekstene beskriver selvmordsforsøk, hovedsakelig kutting av håndleddene.

Sangen blir direkte fulgt opp med en slags oppfølger, «Suicide Note Pt. II». Dette sporet er en sterk kontrast med hensynsløs skriking, hard perkusjon, og skrikende gitar, gjennom hele sangen.

Under Panteras show i løpet av midten av 1990-tallet, ble «Suicide Note Pt. I» ofte bli spilt over PA-systemet, før sceneteppet ble heist opp mot slutten av sangen, og bandet ville begynne å spille "Suicide Note Pt. II", til en dramatisk effekt.
Alive III

***Alive III*** er det tredje konsertalbumet fra hard rock-bandet Kiss, utgitt i mai 1993.

Innspillingene fant sted 27, 28. og 29. november 1992 i henholdsvis Cleveland, Detroit og Indianapolis. Dette var bandets første konsertalbum siden utgivelsen av *[[Alive II]]* i 1977.  

## Sporliste
#«Creatures of the Night» (Paul Stanley, Adam Mitchell) – 4:40
#* Vokal: Paul Stanley
#«Deuce» (Gene Simmons) – 3:42
#* Vokal: (Gene Simmons)
#«I Just Wanna» (Stanley, Vinnie Vincent) – 4:21
#* Vokal: Paul Stanley
#«Unholy» (Simmons, Vincent) – 3:43
#* Vokal: Gene Simmons
#«Heaven's on Fire» (Stanley, Desmond Child) – 4:02
#* Vokal: Paul Stanley
#«Watchin' You» (Simmons) – 3:35
#* Vokal: Gene Simmons
#«Domino» (Simmons) – 3:47
#* Vokal: Gene Simmons
#«I Was Made for Lovin' You» (Stanley, Child, Vini Poncia) – 4:31
#* Vokal: Paul Stanley
#«I Still Love You» (Stanley, Vincent) – 6:04
#* Vokal: Paul Stanley
#«Rock and Roll All Nite» (Stanley, Simmons) – 3:33
#* Vokal: Gene Simmons
#«Lick It Up» (Stanley, Vincent) – 4:18
#* Vokal: Paul Stanley
#«Forever» (Stanley, Michael Bolton) – 4:20
#* Vokal: Paul Stanley
#«I Love It Loud» (Simmons, Vincent) – 3:40
#* Vokal: Gene Simmons
#«Detroit Rock City» (Stanley, Ezrin) – 5:11
#* Vokal: Paul Stanley
#«God Gave Rock 'N' Roll to You II» (Stanley, Simmons, Ezrin, Russ Ballard) – 5:21
#* Vokal: Paul Stanley og Gene Simmons
#The Star-Spangled Banner (Francis Scott Key) – 2:38
#* instrumental

## Personell
* Gene Simmons – bass, vokal
* Paul Stanley – gitar, vokal
* Bruce Kulick – gitar, vokal
* Eric Singer – trommer, vokal

## Eksterne lenker
* Kiss FAQ – ''Alive III''
VM i friidrett 2009 – Spydkast kvinner

Øvelsen **Spydkast kvinner** ved **[[VM i friidrett 2009]]** ble avholdt på Olympiastadion i Berlin den 16. august og 18. august.

Norge var ikke kvalifisert i øvelsen.

## Medaljevinnere

## Rekorder

## Resultater
### Kvalifisering
Kvalifikasjon: Utøvere som kastet minst 62,00 m eller de tolv beste utøverne kvalifiserte seg til finalen.

### Finale

## Referanser


## Eksterne lenker
* Spydresultater( 2009-09-08). IAAF. Besøkt 16. august 2009.
Kasserine (guvernement)

**Kasserine** er et av tjuefire guvernementer i Tunisia. Det ligger sentralt vest i landet og grenser til Algerie. Slaget ved Kasserinepasset under andre verdenskrig foregikk i dette guvernementet.
Kebili (guvernement)

**Kebili** er et av tjuefire guvernementer i Tunisia. Det ligger vest i landet og grenser til Algerie. Størstedelen av Tunisias største saltsjø Chott el Djerid ligger i dette guvernementet.
Søm (andre betydninger)

**Søm** kan referere til:

* Søm, skjøten der to eller flere lag med stoff, lær eller andre materialer holdes sammen med sting etter sying
* Søm (båtskrog) eller båtsøm, sammenbinding av overlappende bordganger i et skrog, for eksempel med gjennomgående nagler av jern i klinkbygging
* Søm (spiker), type spiker med stort hode, brukt blant annet til sammenbinding av hestesko eller båter
* Søm (tettsted), byområde i Kristiansand
Olaf Kortner

**Olaf Erling Kortner** (født 10. mai 1920 i Skien, død 26. januar 1998) var en norsk politiker (V). Han var vararepresentant til Stortinget i periodene 1965–1969 og 1969–1973, og møtte fast fra 1965 til 1970. Han var også kirke- og undervisningsminister i John Lyngs regjering høsten 1963.

Kortner ble cand.philol. i historie i 1948, og arbeidet senere som lektor. Fra 1971 til 1989 var han fylkesskolesjef i Akershus, og fra 1989 til 1990 utdanningsdirektør samme sted.

Kortner var formann i Unge Venstre 1948–1950, nestformann i Norges Venstrelag 1966–1970, og medlem i Venstres sentralstyre 1970-1972. Han representerte den kulturradikale fløyen i partiet. Kortner var motstander av norsk medlemskap i EF.

Han hadde også en rekke styreverv utenfor politikken, deriblant vervet som formann i Norsk Lektorlag 1962–1965 og styremedlem i Gyldendal Norsk Forlag 1973–1991.

## Stortingskomitéer
* 1965 &ndash; 1965 medlem i Kirke- og undervisningskomiteen
* 1969 &ndash; 1970 medlem i Kirke- og undervisningskomiteen

## Referanser


## Kilder
* Biografi på stortinget.no
* Garvik, Olav: *Da Venstre sprakk*, Oslo: Cappelen, 1982. Digital utgave fra Nasjonalbiblioteket

## Eksterne lenker
*
Martin Gundersen Lindstad

**Martin Gundersen Lindstad** (født 7. november 1991 i Hamar) er en norsk ishockeyspiller som spillet på  Ringerike IHK. Moderklubben er Storhamar Dragons etter to år på Lillehammer NTG. Ble han en del av Ringerike IHKa- lag. .

Martin er storebror til Storhamar-spiller og Norges U16 Vetle Lindstad. I 2019 valgte Martin å legge skøytene på hylla, og ga seg som aktiv hockeyspiller.

## Eksterne lenker
*  Martin Gundersen Lindstad på Eliteprospects
Simen Hoel Johannessen

**Simen Hoel Johannessen** (født 20. februar 1990) er en norsk tidligere ishockeyspiller som spiller på Rosenborg i GET-ligaen. Han har tidligere spilt for Storhamar Dragons og debuterte i 2007/2008 sesongen for Storhamars a- lag og er i 2009/2010 en del av stallen for 2. sesong på rad. Han har også sporadiske innhopp hos rekruttene Storhamar 2. Johannessen har landskamper for Norge både på u 16 og u 18 nivå.

Han er bror av Ola Hoel Johannessen, begge ble klare for Rosenborg samtidig.

## Referanser


## Eksterne lenker
*
SeaBus

**SeaBus** er en personfergetjeneste i Burrard Inlet mellom Vancouver og North Vancouver i Canada. Tilbudet er en del av kolletivtransporten i Metro Vancouver drevet av TransLink. Tjenesten opererer hvert 15. minutt på dagtid på hverdager, og hvert 30. minutt på kveldstid og på søndager. I Vancouver terminerer fergene ved Waterfront stasjon i sentrum, hvor det også er overgang til t-banen SkyTrain og lokaltoget West Coast Express. I North Vancouver terminerer fergene ved Longsdale Quay.

De to fergene, «Burrard Otter» og «Burrard Beaver» gjør overfarten i 11.5 knot (21.3 km/h) på 12 minutter. Skipene har en kapasitet på 400 passasjerer. De er katamaraner bygget i aluminium, og har fire konvensjonelle dieselmotorer for busser. De har hatt en 99.92% oppetid. Fergene har en betjening på fire.

De første fergene til å trafikkere Burrard Inlet started i 1900 med skipet «North Vancouver». Fem skip ble levert frem til 1931, men trafikken fikk en sterk nedgang etter at Lion's Gate bru åpnet i 1938. I 1977 startet de nåværende to skipene i tjeneste. I 2009 ble et tredje skip, «Burrard Pacific Breeze» satt i tjeneste i forkant av Vinter-OL 2010. Med dette økes avgangsfrekvensen til hvert 10. minutt.

## Ferger
Den nåværende SeaBus flåten består av disse fartøyene:

## Referanser


## Eksterne lenker
*
Kiss Unplugged

***Kiss Unplugged*** er et konsertalbum fra hard rock-bandet Kiss, utgitt i mars 1996.

Innspillingen fant sted 9. august 1995 under bandets opptreden i TV-programmet *[[MTV Unplugged]]* og regnes blant Kiss-fans som starten på gjenforeningen av originalbesetningen. 

Paul Stanley og Gene Simmons tok kontakt med de tidligere medlemmene Peter Criss og Ace Frehley og inviterte dem med på opptredenen. Dette er eneste gangen de fire originalmedlemmene spiller sammen uten sminke. 

## Sporliste

#«Comin' Home» (Ace Frehley, Paul Stanley) – 2:21
#* Vokal: Paul Stanley
#«Plaster Caster» (Gene Simmons) – 3:17
#* Vokal:Gene Simmons
#«Goin' Blind» (Stephen Coronel, Simmons) – 3:37
#* Vokal: Gene Simmons
#«Do You Love Me» (Bob Ezrin, Kim Fowley, Stanley) – 3:13
#* Vokal: Paul Stanley
#«Domino» (Simmons) – 3:46
#* Vokal: Gene Simmons
#«Sure Know Something» (Vini Poncia, Stanley) – 4:14
#* Vokal: Paul Stanley
#«A World Without Heroes» (Ezrin, Lou Reed, Simmons, Stanley) – 2:57
#* Vokal: Gene Simmons
#«Rock Bottom» 	(Frehley, Stanley) – 3:20
#* Vokal: Paul Stanley
#«See You Tonight» (Simmons) – 2:26
#* Vokal: Gene Simmons
#«I Still Love You» (Stanley, Vinnie Vincent) – 6:09
#* Vokal: Paul Stanley
#«Every Time I Look at You» (Ezrin, Stanley) – 4:43
#* Vokal: Paul Stanley
#«2,000 Man» (Mick Jagger, Keith Richards) – 5:12
#* Vokal: Ace Frehley
#«Beth» (Peter Criss, Ezrin, Stan Penridge) – 2:50
#* Vokal: Peter Criss
#«Nothin' to Lose» (Simmons) – 3:42
#* Vokal: Peter Criss og Eric Singer
#«Rock and Roll All Nite» (Simmons, Stanley) – 4:20
#* Vokal: Gene Simmons, Ace Frehley og Peter Criss

## Personell
* Gene Simmons – akustisk bassgitar, vokal
* Paul Stanley – akustisk gitar, vokal
* Bruce Kulick – akustisk gitar
* Eric Singer – trommer, vokal

### Andre musikere
* Ace Frehley – akustisk gitar, vokal
* Peter Criss – trommer, vokal
* Phillip Ashley – piano på «Every Time I Look at You»
* Jon Grindstaff – dirigent og arrangement på «Everytime I Look at You»

## Eksterne lenker
*
Ørjan Mikkelsen

**Ørjan Mikkelsen** (født 20. desember 1987 i Hamar) oppvokst i Furnes er en norsk ishockeyspiller- og fotballspiller.

## Ishockey
Ørjan Mikkelsen spiller på moderklubben sin, Storhamar Dragons. Han debuterte for Storhamars a-lag i 2008/2009-sesongen og var i 2009/2010-sesongen en del av a-stallen. Mikkelsen ble poengkonge og toppscorer for Storhamar 2 i 2008/2009 sesongen. Han har også spilt for Gjøvik Hockey i sesong 2010/11.

Under Ironman i 2009/2010 løp han 3000 meter på tiden 10.06.

## Fotball
Ørjan Mikkelsen spiller også på Furnes Fotball.

## Referanser


## Eksterne lenker
* 

__NOTOC__
Hallfrid Nybø

**Hallfrid** «**Pus**» **Stakkevold Nybø** (født 30. august 1939 på Reinøya i Troms) er en norsk tidligere politiker (H). Hun møtte fast på Stortinget fra 1985 til 1986.

Nybø er utdannet fra Bedriftsøkonomisk institutt (1967), og arbeidet deretter i forskjellige stillinger innenfor økonomi og regnskap. Hun var daglig leder i *[[Høyres Avis]]* 1987-1990, og arbeidet senere som administrasjonssjef ved Norges Statsautoriserte Revisores Servicekontor (1990–1999) og som regnskapssjef i Den norske Revisorforening (1999–2006).

Nybø var varamedlem i Oslo bystyre 1967-1971, og medlem av formannskapet 1987-1991. Hun var vararepresentant på Stortinget 1985-1989, der hun møtte fast fra oktober 1985 til mai 1986. På Stortinget satt hun i Forbruker- og administrasjonskomiteen.

Hallfrid Nybø har også engasjert seg i kampen for demokrati og menneskerettigheter i Burma. Hun er gift med Høyre-kollega Leif Nybø.

## Referanser


## Eksterne lenker
*